ვიესიტეს მხარე
ვიესიტეს მხარე (ლატვ. Viesītes novads) — ლატვიის ადმინისტრაციულ-ტერიტორიული ერთეული. მდებარეობს ქვეყნის სამხრეთ-აღმოსავლეთ ნაწილში, სელიის რეგიონში. მხარე მოიცავს 4 თემს და ქალაქ ვიესიტეს, რომელიც არის ადმინისტრაციული ცენტრი. ესაზღვრება ნერეტის, იაუნელგავის, სალის, იეკაბპილსის, აკნისტეს მხარეები ლატვიაში და პანევეჟისის მაზრა ლიეტუვაში. მხარე დაარსდა 2009 წლის 1 ივლისს, ლატვიის ადმინისტრაციულ-ტერიტორიული რეფორმის დასრულებისას იეკაბპილსის რაიონის ტერიტორიის ნაწილზე.